På tjenesterejser og kurser i Danmark, der er forbundet med overnatning, og som varer minimum 24 timer, udbetales time- og dagpenge.
Time- og dagpenge skal dække merudgifter til måltider og småfornødenheder.
Dagpenge udbetales for hver fulde 24 timer, tjenesterejsen varer. For timer herudover udbetales timepenge pr. påbegyndt time. Timepenge udgør 1/24 af dagpengene.
Dagpengenes størrelse fremgår af det til enhver tid gældende satsreguleringscirkulære.
Hvis den ansatte får gratis måltider i tilknytning til tjenesterejsen, reduceres time- og dagpengene. Morgenmåltid beregnes herved til 15%, frokost til 30% og middag til 30% af dagpengesatsen.
Se satsreguleringscirkulæret her.
Timedagpenge og kørsel indberettes i Fløs af den lønansvarlige under skabelon 15. Det udfyldes med døgn - timer - kostfradrag, skattefri kilometergodtgørelse og refusion efter bilag.
I det gamle lønsystem blev det indberettet på en anden måde og i forhold til et skema. Der er stadig en del der registrerer timedagpengene i skemaet og afleverer det til lønadministratoreren til indberetning i Fløs. Derfor er det stadig opdateret og at finde her på siden.
Hent Rejse og time- dagpenge skemaet her.